ΚΟΙΝΕΣ ΔΗΛΩΣΕΙΣ ΠΟΥ ΥΙΟΘΕΤΗΘΗΚΑΝ ΣΤΗΝ 62α ΣΥΝΕΔΡΙΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΕΟΧ ΤΗΣ 26ης ΜΑΡΤΙΟΥ 1999

(1999/C 185/06)

Κοινή δήλωση σχετικά με τη συμφωνία ΕΟΧ - παράρτημα ΙΙ κεφάλαιο ΧΙV - όσον αφορά τις ρήτρες επανεξέτασης στον τομέα των λιπασμάτων

Σημείο 1: Οδηγία 76/116/ΕΟΚ του Συμβουλίου, της 18ης Δεκεμβρίου 1975, περί προσεγγίσεως των νομοθεσιών των κρατών μελών περί λιπασμάτων (ΕΕ L 24 της 30.1.1976, σ. 21)

Με βάση την προσαρμογή της εν λόγω οδηγίας τα κράτη της ΕΖΕΣ μπορούν να περιορίζουν την πρόσβαση στην αγορά τους σύμφωνα με τις απαιτήσεις της νομοθεσίας τους που ίσχυε κατά την ημερομηνία ενάρξεως ισχύος της συμφωνίας ΕΟΧ σχετικά με το κάδμιο που υπάρχει στα λιπάσματα. Τα συμβαλλόμενα μέρη επανεξέτασαν από κοινού την κατάσταση το 1998.

Με βάση την επανεξέταση αυτή, τα συμβαλλόμενα μέρη συμφώνησαν να παρατείνουν την προαναφερόμενη κατάσταση. Νέα κοινή επανεξέταση θα πραγματοποιηθεί το 2001.

Κοινή δήλωση σχετικά με τη συμφωνία ΕΟΧ - παράρτημα ΙΙ κεφάλαιο ΧV - όσον αφορά τις ρήτρες επανεξέτασης στον τομέα των επικίνδυνων ουσιών

Σημείο 1: Οδηγία 67/548/ΕΟΚ του Συμβουλίου, της 27ης Ιουνίου 1967, περί προσεγγίσεως των νομοθετικών, κανονιστικών και διοικητικών διατάξεων που αφορούν στην ταξινόμηση, συσκευασία και επισήμανση των επικινδύνων ουσιών (ΕΕ 196 της 16.8.1967, σ. 1) και

Σημείο 10: Οδηγία 88/379/ΕΟΚ του Συμβουλίου, της 7ης Ιουνίου 1988, για την προσέγγιση των νομοθετικών, κανονιστικών και διοικητικών διατάξεων των κρατών μελών που αφορούν την ταξινόμηση, τη συσκευασία και την επισήμανση των επικίνδυνων παρασκευασμάτων (ΕΕ L 187 της 16.7.1988, σ. 4)

Με βάση τις προσαρμογές των δύο αυτών πράξεων της συμφωνίας ΕΟΧ, ένα κράτος της ΕΖΕΣ μπορεί να θεωρήσει, στο πλαίσιο της επανεξέτασης του 1998, ότι θα πρέπει να παρεκκλίνει από τις κοινοτικές πράξεις στον τομέα της ταξινόμησης και της επισήμανσης. Στην περίπτωση αυτή, οι πράξεις αυτές δεν εφαρμόζονται στο εν λόγω κράτος.

Με βάση την επανεξέταση που πραγματοποιήθηκε, η Νορβηγία αποφάσισε να αποδεχθεί, από 1ης Ιανουαρίου 1999, το ισχύον κοινοτικό κεκτημένο, αλλά με παρεκκλίσεις σε ειδικούς τομείς. Οι παρεκκλίσεις αυτές παρατίθεται στο παράρτημα.

Τα συμβαλλόμενα μέρη λαμβάνουν υπό σημείωση τα συμπεράσματα αυτά και συμφωνούν όσον αφορά την ανάγκη πλήρους εφαρμογής των προαναφερόμενων κοινοτικών πράξεων από 1ης Ιανουαρίου 2001. Η κατάσταση θα επανεξεταστεί εντός του 2000. Αν ένα κράτος της ΕΖΕΣ θεωρεί ότι απαιτείται κάποια άλλη παρέκκλιση από τους ειδικούς τομείς που παρατίθενται στο προσάρτημα, οι σχετικές διατάξεις δεν εφαρμόζονται σ' αυτό εκτός αν η Μεικτή Επιτροπή ΕΟΧ εξεύρει άλλη λύση.

Αν το κοινοτικό κεκτημένο στον τομέα αυτό πρέπει να τροποποιηθεί περαιτέρω ή να διευρυνθεί εντός της 1ης Ιανουαρίου 2001, τα συμβαλλόμενα μέρη καταβάλλουν κάθε δυνατή προσπάθεια για να εξεύρουν κατάλληλες λύσεις με σκοπό την ενσωμάτωση του κεκτημένου-αυτού στη συμφωνία ΕΟΧ. Στην περίπτωση αυτή ισχύουν οι διαδικασίες που αναφέρονται στα άρθρα 97 έως 104 της συμφωνίας.

ΠΑΡΑΡΤΗΜΑ

Νορβηγία

Οι ακόλουθες διατάξεις δεν εφαρμόζονται για τη Νορβηγία:

1. Οδηγία 67/548/ΕΟΚ του Συμβουλίου της 27ης Ιουνίου 1967 περί προσεγγίσεως των νομοθετικών, κανονιστικών και διοικητικών διατάξεων που αφορούν στην ταξινόμηση, συσκευασία και επισήμανση των επικινδύνων ουσιών:

α) το άρθρο 30, σε συνδυασμό με τα άρθρα 4 και 5, όσον αφορά:

i) τις προδιαγραφές στον τομέα της ταξινόμησης, της επισήμανσης και/ή των ειδικών ορίων συγκέντρωσης των ουσιών ή ομάδων ουσιών που περιλαμβάνονται στο παράτημα I της οδηγίας και παρατίθενται στον ακόλουθο κατάλογο. Για τις ουσίες αυτές, η Νορβηγία μπορεί να ζητήσει τη χρήση διαφορετικής ταξινόμησης, επισήμανσης ή/και ειδικών ορίων συγκέντρωσης.

>ΘΕΣΗ ΠΙΝΑΚΑ>

ii) τα κριτήρια ταξινόμησης και επισήμανσης των καρκινογόνων ουσιών, όπως παρατίθενται στο τμήμα 4.2.1 του παραρτήματος VI της οδηγίας. Η Νορβηγία μπορεί να εφαρμόζει διαφορετικά κριτήρια ταξινόμησης και διαφορετικές διατάξεις όσον αφορά τις προσμίξεις, τις πρόσθετες ουσίες ή τα επιμέρους συστατικά του τμήματος 1.7.2.1 του παραρτήματος VI της οδηγίας όσον αφορά τις ουσίες που ταξινομούνται ως καρκινογόνες, καθώς και διαφορετικές απαιτήσεις για την εφαρμογή ορισμένων φράσεων R·

β) το άρθρο 30 σε συνδυασμό με τα άρθρα 4 και 6, όσον αφορά τις απαιτήσεις ταξινόμησης, επισήμανσης και/ή των ειδικών ορίων συγκέντρωσης των ουσιών ή ομάδων ουσιών που περιλαμβάνονται στο παράρτημα I της οδηγίας και παρατίθενται στον ακόλουθο κατάλογο. Για τις ουσίες αυτές, η Νορβηγία μπορεί να απαιτήσει τη χρήση διαφορετικής ταξινόμησης, επισήμανσης ή/και ειδικών ορίων συγκέντρωσης.

>ΘΕΣΗ ΠΙΝΑΚΑ>

γ) το άρθρο 30, σε συνδυασμό με το άρθρο 23 παράγραφος 2 στοιχείο δ). Η Νορβηγία μπορεί να απαιτήσει τη χρήση πρόσθετης φράσης R ( "215") που δεν περιλαμβάνεται στο παράρτημα III της οδηγίας·

δ) το άρθρο 30, σε συνδυασμό με τα άρθρο 4 και 6, όσον αφορά τις επισημασμένες ουσίες σύμφωνα με τους ισχύοντες νορβηγικούς κανονισμούς που αφορούν την επισήμανση OAR (προδιαγραφές ποιότητος αέρος στο χώρο εργασίας)·

ε) όσον αφορά τις ουσίες που αναφέρονται στα στοιχεία α) και γ) των διατάξεων του άρθρου 23 παράγραφος 2 της οδηγίας, που απαιτούν τη χρήση των λέξεων "ετικέτα ΕΚ"·

στ) το άρθρο 30 σε συνδυασμό με το άρθρο 27, όσον αφορά τα δελτία στοιχείων ασφαλείας για τις ουσίες που καλύπτονται από το σημείο 1 στοιχείο δ) και για τις ουσίες του ισχύοντος νορβηγικού καταλόγου οριακών τιμών κατωφλίου.

2. Όσον αφορά την οδηγία 88/379/ΕΟΚ του Συμβουλίου, της 7ης Ιουνίου 1988, για την προσέγγιση των νομοθετικών, κανονιστικών και διοικητικών διατάξεων των κρατών μελών που αφορούν την ταξινόμηση, τη συσκευασία και την επισήμανση των επικίνδυνων παρασκευασμάτων:

α) το άρθρο 3 παράγραφος 3 στοιχείο β), όσον αφορά τις δοκιμές των παρασκευασμάτων για την αξιολόγηση της ευαισθητοποιού δράσης·

β) το άρθρο 10, όσον αφορά τα δελτία στοιχείων ασφαλείας για τη παρασκευάσματα που περιέχουν οργανικούς διαλύτες, που καλύπτονται από το σημείο 1 στοιχείο δ)·

γ) το άρθρο 13, σε συνδυασμό με τα άρθρα 3 και 7, όσον αφορά τα παρασκευάσματα που περιέχουν τις ουσίες που ορίζονται στο σημείο 1 στοιχεία α) έως δ).

Κοινή δήλωση σχετικά με τη συμφωνία ΕΟΧ - παράρτημα II κεφάλαιο XV - όσον αφορά τις ρήτρες επανεξέτασης στον τομέα των επικίνδυνων ουσιών

Σημείο 4: Οδηγία 76/769/ΕΟΚ του Συμβουλίου, της 27ης Ιουλίου 1976, περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς κυκλοφορίας στην αγορά και χρήσεως μερικών επικινδύνων ουσιών και παρασκευασμάτων (ΕΕ L 262 της 27.9.1976, σ. 201)

Με βάση την προσαρμογή της εν λόγω οδηγίας, τα κράτη της ΕΖΕΖ μπορούν να περιορίζουν την πρόσβαση στην αγορά τους σύμφωνα με τις απαιτήσεις της νομοθεσίας τους που ίσχυε την ημερομηνία ενάρξεως ισχύος της συμφωνίας ΕΟΧ σχετικά με:

- τις ίνες αμιάντου,

- τις ενώσεις υδραργύρου,

- τις ενώσεις αρσενικού,

- τις οργανοκασσιτερικές ενώσεις,

- την πενταχλωροφαινόλη

- το κάδμιο,

- τις συστοιχίες.

Τα συμβαλλόμενα μέρη επανεξέτασαν από κοινού την κατάσταση το 1998. Με βάση την επανεξέταση, τα συμβαλλόμενα μέρη συμφώνησαν να παρατείνουν την κατάσταση αυτή για όλα τα κράτη της ΕΖΕΣ όσον αφορά τις ίνες αμιάντου. Νέα κοινή επανεξέταση θα πραγματοποιηθεί το 2000.

Όσον αφορά τις ενώσεις υδραργύρου, τις ενώσεις αρσενικού, τις οργανοκασσιτερικές ενώσεις, την πενταχλωροφαινόλη και το κάδμιο, τα συμβαλλόμενα μέρη συμφώνησαν να παρατείνουν την κατάσταση στο Λιχτενστάιν. Νέα κοινή επανεξέταση θα πραγματοποιηθεί το 2000.

Σημείο 11: Οδηγία 91/157/ΕΟΚ του Συμβουλίου, της 18ης Μαρτίου 1991, για τις ηλεκτρικές στήλες και τους συσσωρευτές που περιέχουν ορισμένες επικίνδυνες ουσίες (ΕΕ L 78 της 26.3.1991, σ. 38)

Με βάση την προσαρμογή της εν λόγω οδηγίας, τα κράτη της ΕΖΕΣ μπορούν να περιορίζουν την πρόσβαση στην αγορά τους σύμφωνα με τις απαιτήσεις της νομοθεσίας τους που ίσχυε την ημερομηνία ενάρξεως ισχύος της συμφωνίας ΕΟΧ σχετικά με τις συστοιχίες. Τα συμβαλλόμενα μέρη επανεξέτασαν από κοινού την κατάσταση το 1998.

Με βάση την επανεξέταση, τα συμβαλλόμενα μέρη συμφώνησαν ότι η Νορβηγία μπορεί να διατηρήσει τις αυστηρότερες οριακές τιμές για την απαγόρευση της εμπορίας των συστοιχιών, συμπεριλαμβανομένων των συστοιχιών τύπου κομβίου, των οποίων η περιεκτικότητα σε κάδμιο ή υδράργυρο υπερβαίνει το 0,0005 %. Νέα κοινή επανεξέταση θα πραγματοποιηθεί το 2000.